Muvara (muChingezi: Colour) kana ruvara zvinodudza kudaira kweziso richipirikira mhando dzechiedza apo richinge ragamuchira chiedza chine hurefu wemasaisai hwakasiyana. Chiedza, chidimbu chenangazira regetsimagineti (electromagnetic spectrum). Chiedza chinowanikwa chiine mhando dzeruvara ese anozivikanwa. Kuwonekwa kunoitwa mavara neziso kunoitika apo chiedza chinowira pachinhu chingava chipfeko kana chii. Ngatimboti chiedza chawira pachiro chitsvuku. Chinoita kuti ziso rizowona ruvara rutsvuku urwu ndechekuti, dzimwe mhando dzemuvara dzinonwira pachipfeko ichi asi chipfeko chinohwitudza ruvara rutsvuku. Nokudaro ziso rinowona ruvara rutsvuku chete. Zvakanaka kuwonesana kuti chiedza chine hunyambiri; chingawonekwa sesebhe uye chingawonekwa semasaisai. Sainzi yemavara dzimwe nguva inonzi marangi (chromatics), pimaruvara (colormetry), kana kungonzi sainzi yemavara. Inosanganisira kufunda kwekuonekwa kwemavara neziso remunhu uye huropi, mabviro erudzi muzvinhu, gorokodzwa yeruvara (colour theory) muuseza, uye fizikisi yegetsimagineti redhiyesheni (electromagnetic radiation) munzvimbo inoonekwa (ndiko kuti, izvo zvinowanzo kunzi sechiedza chete). Getsimagineti redhiyesheni inoratidzirwa neiyo wevhirandi (kana furikwenzi) uye kusimba kwayo. Kana wevhirandi iri mukati mechiono chinoonekwa (huwandu hwe wevhirandi vanhu vanogona kuona, ingangoita kubva pa390 nm kusvika 700 nm), inozivikanwa se "chiedza chinooneka".